Kopīgs priekšlikums PADOMES REGULA, ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju /* JOIN/2014/015 final - 2014/0126 (NLE) */





PASKAIDROJUMA RAKSTS (1) Padomes Regula (EK) Nr. 147/2003 par dažiem ierobežojošiem pasākumiem attiecībā uz Somāliju[1] nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām, jebkādai personai, uzņēmumam vai organizācijai Somālijā. (2) Apvienoto Nāciju Organizācijas Drošības padome (ANO DP) 2014. gada 5. martā pieņēma Rezolūciju 2142 (2014), vēlreiz apstiprinot Somālijai uzlikto ieroču embargo un no jauna paužot apņemšanos līdz 2014. gada 25. oktobrim nepiemērot ieroču embargo tādām ieroču, munīcijas vai militārā aprīkojuma piegādēm vai tādu konsultāciju, palīdzības vai apmācības sniegšanai, kas paredzētas vienīgi Somālijas Federālās valdības drošības spēku attīstībai, lai nodrošinātu Somālijas iedzīvotāju drošību, izņemot attiecībā uz dažu Rezolūcijas 2111 (2013) pielikumā izklāstītu priekšmetu piegādi, kam ir vajadzīgs saskaņā ar Rezolūciju 751 (1992) izveidotās Sankciju komitejas iepriekšējs apstiprinājums. Ar ANO Drošības padomes Rezolūciju 2142 (2014) arī tiek grozītas paziņošanas prasības attiecībā uz ieroču, munīcijas vai militārā aprīkojuma piegādi vai konsultāciju, palīdzības vai apmācības sniegšanu Somālijas drošības spēkiem, kā arī atbrīvojuma procedūru attiecībā uz tādu priekšmetu piegādi, kas izklāstīti Rezolūcijas 2111 (2013) pielikumā. (3) Padome plāno pieņemt lēmumu, ar kuru groza Lēmumu 2010/231/KĀDP saskaņā ar Rezolūciju 2142 (2014). (4) Ir vajadzīga turpmāka Savienības rīcība, lai īstenotu dažus no šiem grozījumiem. (5) Savienības Augstā pārstāve ārlietās un drošības politikas jautājumos un Eiropas Komisija ierosina attiecīgi grozīt Regulu (EK) Nr. 147/2003. 2014/0126 (NLE) Kopīgs priekšlikums PADOMES REGULA, ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes 2010. gada 26. aprīļa Lēmumu 2010/231/KĀDP par ierobežojošiem pasākumiem pret Somāliju, un ar ko atceļ Kopējo nostāju 2009/138/KĀDP[2], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Padomes 2003. gada 27. janvāra Regula (EK) Nr. 147/2003 par dažiem ierobežojošiem pasākumiem attiecībā uz Somāliju[3] nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām, jebkādai personai, uzņēmumam vai organizācijai Somālijā. (2) Apvienoto Nāciju Organizācijas Drošības padome (ANO DP) 2014. gada 5. martā pieņēma Rezolūciju 2142 (2014), vēlreiz apstiprinot Somālijai uzlikto ieroču embargo un no jauna paužot apņemšanos līdz 2014. gada 25. oktobrim nepiemērot ieroču embargo tādām ieroču, munīcijas vai militārā aprīkojuma piegādēm vai tādu konsultāciju, palīdzības vai apmācības sniegšanai, kas paredzētas vienīgi Somālijas Federālās valdības drošības spēku attīstībai, lai nodrošinātu Somālijas iedzīvotāju drošību, izņemot attiecībā uz dažu Rezolūcijas 2111 (2013) pielikumā izklāstītu priekšmetu piegādi, kam ir vajadzīgs saskaņā ar Rezolūciju 751 (1992) izveidotās Sankciju komitejas iepriekšējs apstiprinājums. Ar ANO Drošības padomes Rezolūciju 2142 (2014) arī tiek grozītas paziņošanas prasības attiecībā uz ieroču, munīcijas vai militārā aprīkojuma piegādi vai konsultāciju, palīdzības vai apmācības sniegšanu Somālijas drošības spēkiem, kā arī atbrīvojuma procedūru attiecībā uz tādu priekšmetu piegādi, kas izklāstīti Rezolūcijas 2111 (2013) pielikumā. (3) Padome 2014. gada .... aprīlī pieņēma Padomes Lēmumu 2014/.../KĀDP[4], ar ko groza Lēmumu 2010/231/KĀDP saskaņā ar ANO DP Rezolūciju 2142 (2014). (4) Daži no šiem grozījumiem ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības šo grozījumu īstenošanai, jo īpaši, lai nodrošinātu, ka ekonomikas dalībnieki visās dalībvalstīs to piemēro vienādi. (5) Tādēļ attiecīgi jāgroza Regula (EK) Nr. 147/2003, IR PIEŅĒMUSI ŠO REGULU. 1. pants Regulu (EK) Nr. 147/2003 groza šādi: regulas 2.a panta e) punktu aizstāj ar šādu: " e) sniegt finansējumu, finanšu palīdzību, tehniskas konsultācijas, palīdzību vai apmācības, kas ir saistītas ar militārām darbībām, izņemot attiecībā uz priekšmetiem, kas uzskaitīti III pielikumā, ja ir izpildīti šādi nosacījumi: i) attiecīgā kompetentā iestāde ir konstatējusi, ka šāds finansējums, finansiāla palīdzība, tehniskās konsultācijas, palīdzība vai apmācības ir paredzētas vienīgi, lai attīstītu Somālijas federālās valdības drošības spēkus drošības nodrošināšanai Somālijas iedzīvotājiem; un ii) Somālijas federālā valdība vai dalībvalsts, kura nodrošina finansējumu, finansiālo palīdzību, tehniskās konsultācijas, palīdzību vai apmācības, saskaņā ar ANO DP Rezolūcijas 2142 (2014) 3. un 4. punktu ir sniegusi paziņojumu ar ANO Drošības Padomes Rezolūcijas 751 (1992) 11. punktu izveidotajai komitejai vismaz piecas dienas pirms jebkāda tāda finansējuma, finansiālās palīdzības, tehnisko konsultāciju, palīdzības vai apmācību nodrošināšanas, kas ir paredzētas vienīgi, lai attīstītu Somālijas federālās valdības drošības spēkus drošības nodrošināšanai Somālijas iedzīvotājiem, 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 24, 29.1.2003., 2. lpp. [2] OV L 105, 27.4.2010., 17. lpp. [3] OV L 24, 29.1.2003., 2. lpp. [4] OV L …